
Există numeroase definiţii ale culturii, cu scopul de a lămuri conceptul, dar adeseori 
aducând limite nedorite. Cultura creează o perspectivă asupra realității şi reprezintă un 
Weltanschauung, o privire asupra lumii. Este vorba de o privire de ansamblu, de ochiul 
vulturului ori de privirea animalului de pradă de pe un promontoriu. 

Cultura poate fi înţeleasă în funcţie de diverse interpretări, cum ar fi: 

e 1) mituri şi simboluri prin care oamenii obişnuiesc să-şi comunice istoria şi valorile 
lor. 

e 2) sistem prin care oamenii îşi organizează şi-şi exprimă viaţa într-un mod creativ. 

e 3) sistem de credinţe şi parametri de comportament acceptaţi de societate. 

e 4) imaginea realităţii pe care atât individul, cât şi grupul o percep valoric şi ca ghid al 
existenţei. 

+ 5) abstracţie produsă de gândirea umană. 

e 6)calitatea activităţilor vieţii. 

e 7) proces care generează sens şi-l face să acţioneze. 

e 8) set de credinţe, valori şi atitudini umane. 

* 9) sumă a valorilor creaţiei artistice. 

e 10) mod de viață. 
O definiție a culturii apare într-un Mic Dicționar Enciclopedic, Editura Enciclopedică 

Română, Bucureşti, 1983: 

"Cultura reprezintă totalitatea valorilor materiale şi spirituale create de omenire în 
procesul practicii social-istorice, precum şi a instituțiilor necesare pentru crearea şi 
comunicarea acestor valori. În sens larg, cultura cuprinde atât cultura materială (tehnica, 
mijloacele de comunicație, clădirile, îmbrăcămintea, în genere toate bunurile materiale şi 
tehnicile necesare producerii lor), cât şi cultura spirituală (creaţiile din domeniul ştiinţei, 
literaturii, artelor, nivelul educaţiei, al moralității)”. Cultura nu mai trebuie înţeleasă ca o 
sumă finită de trăsături particulare care vine cu stereotipuri, iar abordarea interculturală 
devine posibilă în măsura în care se admite că negocierile, care nasc legături între indivizii de 
culturi diferite, pot determina crearea unor practici culturale, transferuri valorice, noi 
conjuncții între diferite secvenţe ale acestora. 

O dată cu ivirea unor contacte între mai multe culturi se creează noi practici culturale, 
purtătoare de semnificaţii noi. Cultura rezidă în distingere faţă de alte expresii spirituale. O 
cultură iese în evidenţă când este raportată la altele. De aceea, ea devine valoroasă. Fiecare 
cultură, cu cât este mai diferită de altele, cu atât iese mai mult în evidenţă. Diferenţa nu este 
de natură axiologică (nici o cultură nu este superioară altora), ci de natură morfologică, a 
cuprinsului de valori şi a expresiilor de manifestare. Cultura se iveşte din tăcerea dintre 
diferitele expresii spirituale ale omului. Ea denotă că aceste resorturi spirituale sunt 
individualizate, particulare şi de aceea ele pot exista ca ceva distinct. Individul însuşi este de 
multe ori centrat multicultural, alimentându-se cu registre valorice din mai multe direcţii. 

Multiplicitatea culturală se poate constata la una şi aceeaşi persoană. Fiecare dintre noi 
se înscrie în mai multe apartenenţe şi, câteodată, chiar în toate. Cultura este un amestec, o 
îngemănare care se realizează în timp. Pluralitatea este condiţia normală a creşterii spirituale. 


Cultura reprezintă un întreg complex ce include cunoştinţe, convingeri, artă, morală, lege, 
obiceiuri, cât şi alte capacităţi şi obişnuinţe dobândite de om ca membru al societăţii. De 
asemenea, cultura reprezintă un sistem istoric determinat de modul de viaţă ce tinde să fie 
împărtăşit de toţi membrii unui grup. Cultura include limbajul grupului, tradiţiile, obiceiurile 
şi instituţiile, inclusiv ideile motivatoare, convingerile şi valorile, cât şi implementarea lor în 
instrumentele materiale şi artefacte. 
e  „Trăirea în societate a indivizilor umani, într-o 

atmosferă de comunicabilitate, este în general 

mijlocul cel mai puternic de promovare a 

posibilităților umane, întrucât pe această cale devine 

cu putinţă cumulul progresiv al tuturor eforturilor” 

(Lucian Blaga) 


e „Cultura este trupul şi expresia unui anume mod de existenţă a omului. Pentru a fi 
creator de cultură omul nu trebuie să fie decât om, adică o ființă care trage 
consecinţele existenţei sale specifice, într-un anume orizont şi între anume 
coordonate.” 

(Lucian Blaga) 

Cultura nu seamănă cu un coş de gunoi în care se poate arunca orice. Cultura şi 
civilizaţia sunt două aspecte complementare interrelaționate. Ele nu se opun şi nu trebuie 
confruntate. Ambele sunt necesare. Civilizaţia este sublimată în actualitate, iar cultura în 
eternitate. Civilizaţia nu este scopul culturii, dar nici nu marchează decăderea unei culturi. 
Civilizaţia are la bază progresul material, iar cultura desăvârşirea spirituală. Scopul culturii îl 
reprezintă formarea personalităţii umane. Dacă ne ajută civilizaţia să trăim mai bine, prin 
intermediul culturii trăim mai adevărat. Cultura este dobândită şi este, totdată, împărtăşită. 
Cultura exprimă valori centrale. Ea rezistă schimbării, cu toate că se schimbă, însă încet şi 
gradat. 

A fi naiv cultural înseamnă, pe de-o parte, ignoranță, iar pe de alta, închistare. A 
dezvolta conştiinţa culturală reprezintă un scop absolut necesar în formarea personalităţii 
umane, dar şi în pregătirea pentru viaţă, în accentul pus pe calitate. Identitatea culturală 
defineşte o nație mult mai bine decât identitatea naţională, întrucât o include pe aceasta şi, de 
asemenea, se referă şi la indivizii din aceeaşi nație care trăiesc în afara graniţelor statului. 
Totodată, identitatea culturală este mult mai bogată în semnificaţii, iar accesul ei se face la 
planul metafizic şi peren al existenţei. 

Există mai multe atitudini prin care ne raportăm la celălalt şi comunicăm cu celălalt: 

e dominarea, în sensul de a-l domina pe celălalt; 
e dominarea, în sensul de a fi dominat de celălalt; 
e armonia, în sensul de a trăi împreună în pace şi înţelegere. 

Armonia nu reprezintă un amestec format din a domina şi a fi dominat, ci o 
transcendere a ideii de dominare. Soluţia armoniei este promovată de către 
filosofia religiei, mistică şi religiozitatea cosmică. Adesea ea este ignorată, ca şi 
cum nu ar exista. Armonia elimină aroganţa şi umilinţa celorlalte două atitudini şi 
insistă asupra detăşării şi serenităţii. Când aroganţa primează, atunci nu poate fi 
vorba de comunicare. Nu există respect reciproc şi nu se poate convieţui atunci 
când totul este înţeles în termeni de superioritate şi inferioritate. Nu este înţelegere, 
acolo unde este aroganță. 

Astăzi relaţiile dintre ţări şi culturi se dezvoltă fără încetare. Călatoriile, schimburile 
comerciale, turismul, congresele ştiinţifice sau profesionale multiplică ocaziile de contact 
între culturi. Mass-media, în special televiziunea, afişează imagini, informaţii şi producţii 
artistice din cele mai diverse ţări. 


Cu toate acestea, în lumea agitată în care trăim, forma cea mai răspândită a 
conflictelor este aceea de conflict intercultural. Fiecare dintre noi are dreptul să ştie cum să 
se înţeleagă cu persoane care aparţin unor culturi diferite, cum să rezolve problemele care 
decurg din aceasta şi să ştie cum să supravieţuiască într-o cultură care nu este a sa. 

Ca cetăţeni ai secolului al XXI-lea nu mai avem posibilitatea să alegem daca dorim 
sau nu să trăim într-un mediu multicultural. 

e Conceptul de interculturalitate este folosit astăzi în diverse domenii, ca: ştiinţe ale 
comunicării, ştiinţe politice, studii culturale, pedagogie şi implică ideea de interrelaţii, 
de raporturi şi de schimburi între culturi diferite. 

În cadrul comunicării interculturale nu intră în contact culturile sau identitățile 
naţionale. Comunicarea implică întotdeauna persoane care vehiculează sau mediatizează 
raporturile dintre culturi. Chiar dacă se referă la o călătorie de studiu, sau la descoperirea 
unei ţări sau a unei regiuni, relaţiile interculturale vor presupune întotdeauna un demers 
personal: acesta poate fi dobândirea unor cunoştinţe, descoperirea unor peisaje, 
monumente, opere de artă sau tradiţii. 

Dar acest lucru presupune şi contactul cu alte moduri de viaţă, moduri de a gândi, de a 

simţi care se regăsesc în grupuri şi indivizi. 

e Conceptul de civilizaţie a fost utilizat cu referire 
la totalitatea caracteristicilor afişate în viaţa 
colectivului a unei pupulaţii avansate sau într-o 
perioadă istorică cum ar fi „civilizaţia greacă 
din timpul lui Pericle”. 

Conform Micului Dicţionar Enciclopedic: civilizaţia reprezintă un nivel înalt de 
dezvoltare a unei societăţi istoriceşte determinată; stadiu evoluat al culturii caracterizat printr- 
un mare grad de complexitate. Termenul de civilizaţie poate fi folosit pentru a ne referi la 
achiziţiile celei mai avansate populaţii. Astfel, civilizaţia apare ca un factor de progres, iar 
cultura ca factor de stabilitate. Elementele culturale pot trece liber dintr-un sistem în altul, 
apărând astfel difuzia culturală, iar graniţa generată de diferenţa dintre un sistem şi altul face 
posibil studiul sistemului în orice moment sau pe o perioadă de timp. De aceea, se poate 
afirma că orice societate umană îşi are propriul sistem sociocultural adică o expresie specifică, 
unică a culturii umane ca întreg. 

Deşi dicționarele ne spun că termenul „relație? este sinonim cu termenul „raport”, 
trebuie să optăm pt. termenul de „relaţie” atunci când analizăm la un loc cultura şi civilizaţia. 
Termenul „relaţie” este expresia cea mai generală pentru a desemna legăturile existente între 
anumite fenomene şi procese, domenii sau chiar obiecte. Pentru O. Spengler, cultura şi 
civilizaţia sunt, ca şi la Chamberlain, două ramuri ale creaţiei umane, dar raportul dintre ele 
este de fatală succesiune. După ce o cultură (sufletească, prin excelenţă) a atins cele din urmă 
culmi de înflorire, ea se transformă, sub imperiul unei fatalităţi inevitabile, în civilizaţie 
(materială, prin excelenţă). 

Civilizaţia ar constitui sfârşitul fatal al oricărei culturi, ultima sa bătrâneţe, iarna sa. 

e Lucian Blaga mută discuţia cultură-civilizaţie pe alt plan, fără însă a schimba raportul 
dintre ele. 

Faptele de civilizaţie, în care include, printre altele, ordinea socială, „întocmirile 
materiale ale oamenilor, uneltele scornite în necurmata luptă cu materia, invențiile felurite 
întru sporirea confortului”, poartă şi ele, la fel ca şi creaţiile culturale, o matrice stilistică. 

Dacă faptele de civilizaţie „poartă” un stil, acesta e un adaos, ceva ca un accesoriu, un 
ornament, ceva suplimentar. lar ca „adaos” vine dinspre cultură. 

„Dacă omul n-ar fi creator de cultură (ca o componentă a culturii, stilul are, într- 
adevăr, o funcţie constitutivă), ni se pare mai mult decât probabil, că civilizaţia ar fi cu totul 
străină de transfigurările stilului”, spune Blaga. Ca atare, „cultura răspunde existenţei umane 


întru mister şi revelare, iar civilizația răspunde existenţei întru autoconservare şi 
securitate. Între ele se cască deci o deosebire profundă de natură ontologică” , spune Blaga. 

e N. Berdiaev subliniază faptul că civilizaţia, ca fază finală a oricărei culturi, provine 
dintr-o sleire a forţelor spirituale ale omului (omenirii). Ceea ce caracterizează 
civilizaţia ar fi voinţa de viaţă, de a trăi, de a se bucura de plăcerile vieții, şi, ca atare, 
în această etapă a omenirii preocuparea dominantă ar constitui-o organizarea practică a 
vieții. 

În timp ce cultura se caracterizează prin faptul că este dezinteresată, civilizația se 
caracterizează prin preocupările ei practice. Civilizația urăşte eternitatea, este păgână, 
înlocuieşte creația individuală cu munca colectivă, distruge originalitatea. 

e Cultura este un proces de umanizare a naturii, se constituie prin dialog activ cu lumea 
în urma unei acțiuni de individualizare, de personalizare. Accentul se pune pe 
dimensiunea interioară, pe trăire şi învățare, pe exercitarea aptitudinilor şi energiilor 

spirituale individuale; autorul actului cultural este individul (creator şi receptor 
de valori). 

e Civilizația nu este nici dincolo, nici dincoace de cultură, ci este un mod de a fi al 
culturii, „sensul activ şi funcțional al culturii, domeniul acțiunii, eficacității şi 
pozitivității” (Alexandru Tănase -„Cultură şi civilizație”). 

e Comunicarea este un lucru esențial, vital în viața noastra. Încă de când ne naştem, de 
fapt încă din uterul mamei comunicăm, când mama ne vorbeşte, 
ne alintă, ne cântă, noi dăm bucuroşi din picioruşe. Se leagă astfel o comunicare între 

noi. 

Apoi, treptat, fiecare etapă din viaţa noastră naşte alte şi alte situaţii de comunicare. 
Prima dată comunicăm prin semne pentru că nu avem încă un limbaj articulat; ştim să 
arătăm spre obiecte sau persoane, putem să râdem, să plângem pentru a atrage atenţia. 
Urmează grădinița, şcoala, liceul, facultatea şi locul de muncă. Peste tot comunicarea ne 
leagă existenţa de a celor din jur. Comunicăm cu familia, cu pritenii, cu rudele, cu 
profesorii, colegii, şefii, oamenii de pe stradă, în mijloacele de transport în comun. 
Existenţa noastră depinde total de comunicare. Chiar şi cei muţi, surzi sau orbi au maniera 
lor de a comunica, prin semne, gesturi sau sunete. Comunicăm pentru a obţine ce vrem, 
pentru a ne exprima opinii, pentru a cere ceva, pentru a da explicaţii. Este esenţial să poţi 
comunica uşor cu cei din jurul tău, să fii pe aceeaşi lungime de undă. Nimic nu e greu 
dacă ai voinţă, înţelegere, toleranţă, pasiune pentru ceva. 

Cel mai bun exemplu de diversitate în comunicare este comunicarea cu străinii, fie că 
sunt veniţi ei aici, fie că mergem noi în ţara lor. Potrivit lui Pierre Casse, “comunicarea este 
un proces prin care doi indivizi caută să schimbe un set de idei, sentimente, simboluri și 
înțelesuri”. Dean Barnlund definea comunicarea drept “o creaţie a sensurilor” şi preciza că o 
comunicare este contextuală şi ireversibilă, indiferent de felul ei. 

Orice comunicare are loc într-un context social. Ea poate fi verbală sau nonverbală. Pe 
de altă parte, comunicarea poate fi directă şi nemijlocită sau indirectă, aluzivă. Comunicarea 
poate fi interpersonală, de grup sau internă (în instituții și organizaţii) ori externă (între 
instituţii şi organizații). 

De asemenea, comunicarea poate fi intraculturală (în interiorul unei culturi date) sau 
interculturală (între diverse culturi). Comunicarea se poate realiza prin gesturi şi mimică, dar 
cel mai adesea e folosită calea limbii. Limba este calea spre inima culturii. Ea nu reprezintă 
doar o abstracțiune, ci o sumă de simboluri, un sistem organizat astfel încât să faciliteze 
comunicarea, un instrument al comunicării. Limba înseamnă interacţiune socială, pe lângă 
menirea ei de comunicare simbolică. 

Comunicarea interculturală este adeseori interpretată unilateral şi greşit doar ca o 
comunicare interpersonală. Ea este mult mai complexă, reprezentând o creație de sensuri 


împărtăşite de oameni ce aparțin unor culturi diferite. Barierele de limbă, sex, vârstă, rasă, 
religie etc. sunt depăşite într-o comunicare interculturală. Competența lingvistică, dar şi unele 
calități umane vizate de comunicare sunt imperios necesare. Mintea deschisă, blândețea inimii 
sunt cerute în cunoașterea culturilor şi în comunicarea interculturală. 

A nu cunoaşte înseamnă a nu fi în stare să înţelegi. Necunoașterea altor culturi aprinde 
teama, pregătește terenul pentru unele exprimări violente, de natură conflictuală ori 
amenințări făţişe sau ascunse extrem de periculoase, care pot denatura până la războaie. 

A nu cunoaște o altă cultură și ale valori ale vieţii unor popoare poate conduce la 
perceperea unor atitudini ale celuilalt drept ostile şi periculoase, deşi ele nu sunt aşa. 

Confruntarea dintre civilizaţii a înlocuit climatul tensionat al războiului rece cu 
opozitia supralicitată dintre est şi vest. 

e Comunicarea interculturală este fundamentul relațiilor internaţionale. 

Totodată, ea reprezintă un factor remarcabil de stabilire a condiţiilor de dialog și de 
deschidere spre problematica înțelegerii, percepute atât cognitiv, cât mai ales existențial. 

În limba engleză se folosesc două forme ale aceluiași concept al comunicării 
interculturale. Astfel, în SUA, termenul cross-cultural include şi semnificația trecerii dincolo 
de zidurile unor culturi în scopul dialogului intercultural. Acest termen descrie şi 
interacțiunile interculturale. În Europa se folosește mai degrabă termenul consacrat, și anume: 
intercultural communication. În Canada, s-a impus termenul telecommunication, graţie 
experienţei şi succeselor în acest domeniu al telecomunicațiilor. 

Există situaţii diverse în viaţa unui om. Putem comunica mai uşor cu unii, mai dificil 
cu alţii, totul depinde de noi, de cât de mult suntem dispuşi să lăsăm de la noi, să învăţăm de 
la ceilalţi, să ne modelăm după alţii. Totul ţine de noi, de mentalitatea noastră. Noi suntem 
singurii care ne creem bariere ale comunicării cu ceilalți. În fiecare zi, în fiecare moment, 
fiinţele comunică între ele, adică fac schimb de informaţii. Pentru aceasta, oamenii folosesc 
diferite mijloace, unele dintre ele numite “mijloace de comunicare în masă” sau “mass- 
media”. Însă, telecomunicarea, în acord cu etimologia greacă a cuvântului, semnifică o 
comunicare la distanţă. În această arie excelează mass-media, care oferă posibilități şi 
tehnologii avansate de comunicare de-a lungul şi de-a latul culturilor, în ciuda granițelor date 
de timp și spaţiu. Se creează rețele de comunicare ce străbat culturi dintre cele mai diverse şi 
îndepărtate. Tehnologiile de comunicare sunt dinamice şi mereu actualizate, fără să fie 
constrânse de bariere de cultură. Materialele audiovizuale sunt extrem de importante pentru 
comunicarea interculturală. 

e Elementele definitorii ale mijloacelor de comunicare în masă (presă scrisă, radio, 

televiziune, internet) sunt următoarele: 

— a) curgerea informaţiilor; 
— b) strălucirea divertismentului 
— ce) nevoia de cultură, educaţie şi cercetare ştiinţifică. 
La fel ca şi în cazul disciplinelor pshio-pedagogice, mass-media nu au menirea 
doar de a informa, ci mai degrabă de a forma personalități. Valoarea lor educativ- 
formativă este adeseori ignorată. 

Educaţia are capacitatea de a face din cunoaștere şi din comunicare o punte de legătură 

între culturi şi între civilizaţii. 

Ideea europeană a educaţiei înseamnă deschidere spre celălalt, comunicare şi 
înțelegere. Când unii oameni gândesc în termeni de superioritate şi aroganță, atunci nu există 
comunicare şi nici înțelegere. Educaţia este cel mai potrivit mijloc în a construi un pod al 
comunicării. 

e „Comunicarea interculturală investighează acele elemente 
ale culturii care influenţează în cea mai mare măsură 
interacţiunea între membrii a două sau mai multe culturi, 


când indivizii se află în situaţii de comunicare interpersonală.” 

(Samovar şi Porter). 

Ca situaţie aparte a comunicării interpersonale, cea interculturală aduce cu sine 
elementele a ceea ce, într-o accepţie largă şi din perspectivă antropologică , se denumeşte 
drept cultură. Există numeroase definiţii ale conceptului de cultură, mai succinte sau mai 
detaliate şi care, deseori, se completează reciproc. Michael Howard defineşte cultura ca fiind 
„modul obişnuit în care grupurile umane învaţă să-şi organizeze comportamentul şi gândirea 
în relaţie cu mediul lor înconjurător.” Un alt antropolog, William Haviland o identifică ca „o 
serie de reguli sau standarde împărtăşite de membrii unei societăţi şi care acţionează asupra 
acestora, dă naştere la comportamente ce sunt considerate potrivite sau acceptabile.” Autoarea 
unei lucrări destinată învăţării şi practicii eficiente a comunicării interculturale, Daisy 
Kabagarama numeşte cultură „modul de viaţă al unui grup sau popor”, precizând că „ de 
obicei oamenii care împărtăşesc o cultură sunt de aceeaşi rasă şi/sau provenienţă etnică şi 
trăiesc într-o proximitate geografică”. E posibil, adaugă ea, „ca oameni de diferite rase şi 
provenienţe etnice, depărtaţi din punct de vedere geografic să împărtăşească aceeaşi cultură.” 
Samovar şi Porter precizează că „noţiunea de cultură, în sens antropologic, desemnează 
modurile de viaţă ale unui grup social, adică modurile sale de a simţi, de a acţiona sau gândi 
raporturile cu națiunea, cu omul, cu tehnica şi creaţia artistică. De asemenea, ea cuprinde 
comportamentele efective, reprezentările sociale şi modelele care le ghidează, respectiv 
sistemele de valori, ideologiile, normele sociale etc. Această noţiune se aplică la grupuri 
sociale de naturi şi extensii foarte diferite : trib, etnie, clasă socială, naţiune, civilizaţie. În 
societăţile moderne, industriale, cadrul naţional s-a impus ca nivelul cel mai semnificativ într- 
o structură diferențiată a culturii.” 

e O altă definiţie a conceptului de cultură, enunțată de aceeaşi autori: „Depozit al 
cunoaşterii, experienţei, credințelor, valorilor, atitudinilor, înţelesurilor, ierarhiilor 
sociale, religiei, noţiunilor de timp, roluri, relaţii spaţiale, concepţii despre univers şi 
obiecte materiale, dobândite de un grup de oameni de-a lungul generaţiilor, prin 
experienţă individuală şi de grup.” (Samovar şi Porter) 

e Analizând conceptul de cultură în relaţie cu cel de comunicare interculturală, Edward 
Hall distinge trei niveluri ale unei culturi. 

— Primul nivel, pe care îl numeşte „conştient şi tehnic”, este cel în care limbajul 
verbal şi simbolurile, cu o semnificaţie precisă, au un rol important în 
comunicare. 

— Al doilea nivel este unul „ascuns”, rezervat unui număr restrâns de indivizi, din 
care cei străini de acea cultură sunt excluşi. 

— Al treilea nivel, inconştient şi implicit, este cel al culturii „primare”, stratul cel 
mai profund şi peren al acesteia: „nivelul culturii primare este compus din 
datele fundamentale care structurează modul nostru de gândire...” 

Ultimele două niveluri constituie „un ansamblu de reguli de comportament şi gândire 
nonverbală, implicită, ce controlează tot ceea ce facem. Această gramatică culturală ascunsă 
determină maniera în care indivizii percep mediul lor, îşi definesc valorile, îşi stabilesc 
cadenţa şi ritmurile de viață fundamentale”. Folosind termeni din informatică, Hall compară 
primul nivel al culturii, „cultura conştientă, explicită, manifestă, despe care vorbim şi o 
descriem” cu soft-ul unui computer iar celelalte două niveluri , ce formează „cultura profundă 
sau nivelul de cultură fundamental”, cu hard-ul computerului. Insuccesul sau dificultatea 
interacțiunilor indivizilor din culturi diferite sunt determinate în mare măsură, după părerea 
sa, de faptul că „cea mai mare parte a relaţiilor interculturale sunt trăite ca şi când ar exista 
numai mici diferenţe la nivelul soft-ului şi nici una la nivelul hard-ului”. Hall concluzionează 
: „nu există nici un aspect al vieţii umane care să nu fie atins şi influenţat de cultură”. Atunci 
când oameni din culturi diferite vin în contact, în diverse împrejurări şi din felurite motive, ei 


aduc cu sine, inconştient, în aceste comunicări, elementele, trăsăturile, modalităţile de 
prezentare şi comunicare specifice culturii lor. Diferenţele dintre aceste elemente specifice şi 
necunoaşterea sau neacceptarea lor sunt, cel mai adesea, cauzele unor dificultăţi , nereuşite , 
chiar conflicte ce duc la comunicări ineficiente. Principalele elemente culturale care pot afecta 
situaţiile de comunicare interculturală sunt: elementele perceptuale, cele socio - culturale 
precum şi procesele verbale şi nonverbale. 

Pentru a înţelege mai bine noţiunea de comunicare interculturală, trebuie să stabilim 
încă de la început mai mulţi termeni prinşi în această discuţie şi relaţiile dintre aceştia. În 
fiecare zi, în fiecare moment, fiinţele comunică între ele, adică fac schimb de informaţii. 
Comunicarea face posibilă coexistenţa oamenilor. Salutul sau un gest prietenesc sunt forme 
simple de a stabili un contact cu ceilalți. 

Comunicarea directă între oameni este realizată prin intermediul cuvintelor sau a 
gesturilor. 

e Comunicarea constituie o necesitate şi o activitate 

socială. 

Cauza care a dus la apariţia comunicării a fost necesitatea de a comunica între oameni 
ca persoane sau grupuri sociale, când se aflau la depărtare unii de alţii. Cauza care a 
determinat apoi dezvoltarea comunicării a fost necesitatea de a comunica între oameni şi 
organizaţiile lor, în condiţiile dezvoltării relaţiilor sociale. 

e Comunicarea interumană este foarte importantă şi în acest sens comunicarea 
interetnică are anumite particularități. 

Este foarte importantă cunoaşterea semnificației pe care o au în diferite culturi 
elemente ale comunicării nonverbale. De asemenea ordonarea gândurilor, scutirea lor de 
influenţe nefaste, prejudecăţi sunt importante pentru o comunicare pozitivă. Cultivarea 
respectului, empatiei, bunătăţii, generozităţii şi solidarităţii prin observare, informare, 
conştientizare, sensibilizare, reflecţie, acţiune, exersarea unor componente adecvate sunt 
obiective care se pot realiza de la cea mai fragedă vârstă. 

e Când spunem intercultural, spunem interacțiune, schimb, reciprocitate, 
interdependenţă şi solidaritate. 

Spunem, de asemenea: -recunoaşterea valorilor, a modurilor de viaţă, a 

reprezentărilor simbolice la care se raportează fiinţele umane, individul sau 
grupurile în relaţiile cu semenii şi în înţelegerea lumii; 

— recunoaşterea interacțiunilor care intervin la un moment dat între 
multiplele aspecte ale aceleiaşi culturi şi între culturi diferite în timp şi spaţiu. 

Orice relaţie este dinamică, orice cultură este hibridă şi noi suntem, într-un fel sau 
altul, hibrizi. Interculturalitatea presupune, în acelaşi timp: recunoaşterea diversităţii 
reprezentărilor, referinţelor, valorilor, dialogului, interogaţiei, existenţei unor schimbări 
reale în spaţiu şi timp. O dată cu dezvoltarea comunicării, culturile şi identitățile se 
transformă şi fiecare participă la transformarea altor culturi. Valorile formulate în termeni 
locali, naţionali, exclusiv religioşi şi laici sunt inadecvate atunci când este vorba despre 
responsabilizare globală şi înţelegere internaţională. Există astăzi în Europa şi în lume 
multe organizaţii care militează pentru schimbarea mentalităților inoculate ani de-a rândul 
între popoare şi naţiuni. Este azi un fapt recunoscut că războaiele iau naştere în conştiinţa 
oamenilor. De aceea sarcinile educaţiei pentru acceptarea unor valori universale sunt 
mereu de actualitate. 

e  Interculturalitatea înseamnă: 
— recunoaşterea diversităţii de reprezentări, a referinţelor şi valorilor multiple; 
— dialogul, schimbul şi interacţiunile dintre diferitele reprezentări şi referinţe; 
dialogul şi schimbul dintre persoanele şi grupurile ale căror referințe sunt 
multiple şi diverse; 


— interogarea asupra referințelor egocentrice având în vedere obiectivele 
reciprocităţii; 

— relaţia dinamică, în timp şi spaţiu, reală sau potenţială, dintre elemente 
culturale sau culturi luate ca întreg. 

Orice comunicare este definită prin parametri contextuali, care sunt condiționaţi 
cultural. Contextul fizic desemnează împrejurările fizice concrete în care are loc o 
comunicare : spaţiu, decor, ambianţă, obiecte, mobilier, lumină/întuneric, zgomot/linişte 
etc. Este cunoscut faptul că , prin semnificaţiile sale nonverbale, adeseori simbolice, 
contextul fizic afectează comunicarea, determinând confort sau disconfort, nu numai fizic, 
ci şi psihic, pentru emiţător ca şi pentru receptor. De asemenea, orice comunicare umană 
are loc într-un context social, căci nici o interacţiune nu are loc într-un vacuum socio- 
cultural, nu e un proces „pur”. Orice situaţie socială instituie un model şi un context de 
comunicare ce guvernează conţinutul şi efectele comportamentului comunicatorilor. 
Contextul social se referă la forţe care influenţează modelele de comunicare şi fluxul 
comunicării, de la un grup social la altul. Din această perspectivă, factorii contextului 
social constau în: diferenţele individuale în ce priveşte abilităţile, structura muncii 
indivizilor; atracția grupului, atitudinile, normele, similaritatea percepţiilor grupului, 
disponibilitatea grupului spre schimbarea atitudinilor şi opiniilor etc. (Sereno, Mortensen). 
Conceptul de context, din punct de vedere cultural, desemnează gradul în care într-o 
cultură predomină comunicarea verbală (explicită) sau cea nonverbală (implicită). 

Edward T. Hall a făcut distincţia între contextele culturale „bogate”, respectiv 
culturile puternic contextualizate şi cele „sărace”, respectiv culturile slab contextualizate: 
„O comunicare sau un mesaj cu context bogat este aceea/acela în care cea mai mare parte 
a informaţiei se află în contextul fizic, fie în persoana însaşi, în timp ce foarte puţină 
informaţie este codificată, explicită, transmisă parţial prin mesaj”. În culturile bogat 
contextualizate, informaţiile sunt conţinute în mediu, situaţii şi în aluziile nonverbale care 
conferă înţeles mesajelor care nu sunt exprimate explicit. Lustig şi Koester se referă la 
cultura japoneză ca la una dintre cele mai puternic contextualizate : „Într-o cultură ca cea 
a Japoniei înțelesurile sunt implicite şi se acordă o mare importanţă codurilor nonverbale”. 
Alte culturi asiatice, precum cea indiana, cea chineză sau coreeană, sunt bogat 
contextualizate. În ciuda faptului că, în principiu, codul verbal este explicit, în China şi 
acesta este un sistem bogat contextualizat. Utilizarea unui dicţionar chinezesc presupune 
cunoaşterea a mii de caractere care îşi schimbă înţelesul în combinaţie unele cu altele. O 
explicaţie ar fi cea a influenţei majore în Asia a buddhismului Zen, care valorizează 
tăcerea, lipsa expresiilor emoţionale şi, în consecință, componenta nonverbală a 
comunicării conform cu Andersen. De asemenea, culturile indienilor din America de nord, 
cu rădăcinile în Asia de est, sunt în privinţa raportării la context foarte asemănătoare cu 
cele asiatice contemporane conform cu E. T. Hall. Acelaşi autor observa că americanii se 
plâng adeseori că, în interacţiunile cu japonezii, cei din urmă au o manieră ocolită de a 
ajunge la subiectul conversaţiei. Culturile latino-americane şi cele amerindiene, ca şi cele 
arabe, greacă, turcă sunt, de asemenea, bogat contextualizate. Referitor la culturile 
africane, Shirley van der Veur consideră că sunt si ele bogat contextualizate. În opoziţie 
cu acestea, mesajele slab/sărac contextualizate sunt comunicate în mod explicit, prin 
codurile verbale. Acestea trebuie să fie detaliate şi foarte precise. În ce priveşte gradul de 
contextualizare a comunicării, există o mare varietate culturală. 

e O serie de cercetări sugerează că cele mai slab/sărac contextualizate sunt cele din 
Elveţia, Germania, America de nord şi Scandinavia. În aceste culturi, înțelesurile 
literale, detaliile specifice, programarea timpului sunt esenţiale (Gudykunst, Kim si 
Andersen). 


Hall a avansat ipoteza că contextualizare săracă a acestor culturi se datorează faptului 
că ele au sisteme cognitive şi comportamentale bazate pe logica de sorginte aristoteliană şi 
pe raţionamentul de tip linear. În culturile bogat contextualizate, tipul de logică este unul 
„comprehensiv”, iar cunoaşterea e dobândită în mai mare măsură prin intuiţie şi 
contemplare. Unele culturi, precum cea franceză, italiană, engleză, prezintă deopotrivă 
trăsături ale celor sărac şi bogat contextualizate (Gudykunst, Kim şi Andersen). 

Andersen consideră că principalele diferenţe dintre culturile bogat contextualizate şi 
cele sărac contextualizate pot fi explicate prin patru principii: 

e Comunicarea verbală şi alte coduri explicite prevalează în culturile slab 
contextualizate, precum cele din SUA şi Europa de nord. Oamenii din aceste 
culturi sunt percepuți ca fiind excesiv de vorbăreţi şi redundanţi. Cei din 
culturile bogat contextualizate pot fi percepuți ca „închişi”, misterioşi. 

e Culturile bogat contextualizate nu valorizează în aceeaşi măsură comunicarea 
verbală ca cei din culturile slab contextualizate. 

e Oamenii din culturile bogat contextualizate sunt în mai mare măsură 
dependenţi de şi receptivi la comunicarea nonverbală. 

e În culturile bogat ntextualizate, indivizii au aşteptări mai mari din partea 
interlocutorilor. Aşa cum a remarcat E.T.Hall, aceştia se aşteaptă ca mesajele 
să fie deduse, în mare măsură, din sentimente, gesturi şi indicii ambientale, 
cărora de regulă cei din culturile slab contextualizate le acordă puţină 
importanţă. 

E. T. Hall distinge între mesaje bogate şi sărace în context, pornind de la premisa că „a 
evalua contextul unei comunicări implică, pentru un individ, să determine cantitatea de 
informaţie pe care interlocutorul este susceptibil să o deţină despre un subiect dat. Este 
evident astfel că toţi indivizii, în conformitate cu cultura căreia îi aparţin, comunică la un 
anumit nivel pe scara contextelor şi că una dintre principalele strategii ale comunicării, fie 
că te adresezi unei persoane sau unui grup, constă în definirea poziţiei adecvate în 
contextul a ceea ce se comunică”. Diferenţierea pe care o face între mesajele rapide şi cele 
lente sugerează că cele din prima categorie sunt sărace în context şi celelalte bogat 
contextualizate. Iată lista de exemple propuse, cu referire la culturile vestice. 

— mesaje rapide: proza, titlurile, un comunicat, mesajele de propagandă, 
caricaturile, publicitatea TV, probele sportive, plăcerea, căsătoriile de la 

Hollywood, adresarea cuiva cu prenumele în SUA, reproducerea unei opere de 

artă. 

— mesaje lente: poezia, cărţile, un ambasador, expunerea detaliată a unei opinii, 
gravurile, emisiunile TV de comentariu a informaţiilor, istoria sporturilor, 
dragostea, căsătoriile reuşite, adresarea cuiva cu prenumele în Germania, opera 
de artă în sine, prietenia sinceră. 

Individualul se referă la tendinţa unei culturi de a evidenția importanţa identităţii 
individuale faţă de identitatea de grup, drepturile individuale faţă de drepturile grupului şi 
nevoile individuale faţă de cele ale grupului. În opoziţie cu aceasta, colectivul este 
tendinţa unei culturi de a evidenția importanţa grupului faţă de cea a individului, 
obligaţiile grupului faţă de cele ale individului, precum şi nevoile intra-grupului faţă de 
nevoile şi dorințelor individului. Intra-grupul este cel pe ale cărui valori, norme, reguli se 
bazează funcţionarea grupului în societate, ale cărui norme servesc drept criterii ale 
comportamentelor cotidiene (Stella Ting-Toomey). 

H. Triandis consideră că cei mai importanţi factori care determină dezvoltarea unor 
valori individualiste sau colectiviste sunt : 

e mediul natural, 

e mobilitatea socială şi geografică, 


e migrația, tradiţiile culturale familiale, 

e socializarea, locul de rezidenţă (rural sau urban), 

e expunerea la mass-media, 

e educația şi schimbarea socială. 

Această variabilă determină felul în care oamenii convieţuiesc (singuri, în familie, în 
triburi), valorile lor, felul cum comunică. Cultura americană este, după părerea lui 
Andersen cea mai individualistă, chiar Constituţia SUA, ca bază a drepturilor 
democratice fundamentale, a ridicat individul la rang de valoare naţională. Există o 
diferenţă fundamentală între culturile vestice, care sunt, de regulă, individualiste, în care 
oamenii se bazează în mai mare măsură pe judecăţile proprii decât pe judecăţile grupului 
şi culturile estice, care sunt colectiviste, punând accentul pe armonia dintre oameni, dintre 
oameni şi natură, iar valorile comunităţii sunt puternic valorizate. Geert Hofstede a 
realizat un studiu intercultural asupra individualismului, în 40 de ţări necomuniste, care a 
relevat următoarele : 

— cele mai individualiste 10 naţiuni sunt cele din SUA, Australia, Marea 
Britanie, Canada, Olanda, Noua Zeelandă, Italia, Belgia, Danemarca, Suedia; 

— cele mai puţin individualiste naţiuni sunt cele din Venezuela, Columbia, 
Pakistan, Peru, Taiwan, Thailanda, Singapore, Chile, Hong Kong. 

În cadrul aceleiaşi culturi există însă diferenţe în această privință. Deşi cultura SUA 
este considerată cea mai individualistă, gradul acestei caracteristici este diferit în funcție 
de zone şi grupuri etnice : 

— statele din centru-vest şi centru-Atlantic au cea mai individualistă cultură 
politică, în timp ce cele din zona de sud-est sunt mai tradiţionale şi mai puţin 
individualiste; 

—  afro-americanii accentuează individualismul, iar americanii de origine 
mexicană sunt mai mult înclinați spre solidaritatea de grup (Andersen). 

Grupurile constituite din primele generaţii de imigranţi asiatici în SUA par a fi mai 
mult ataşate de valorile colectivismului, după cum remarcă Ting-—Toomey . 

e „Gradul în care o cultură este individualistă sau 
colectivistă afectează comportamentul nonverbal al 
acelei culturi în orice aspect”, afirmă Andersen. 

Oamenii din culturile individualiste sunt mai distanţi din punct de vedere fizic şi 
sufleteşte de ceilalți şi zâmbesc mai mult, iar cei din culturile colectiviste sunt mai 
apropiaţi din toate punctele de vedere, iar comportamentul lor kinezic este mai coordonat. 
Cei din culturile individualiste sunt încurajați să dezvolte o mai mare varietate a 
expresiilor emoţiilor în afara grupului de apartenenţă, deoarece pentru aceştia libertatea 
individuală este o valoare supremă. În culturile colectiviste, oamenii tind să îşi atenueze 
emoţiile, pozitive sau negative, în interacţiunile cu cei din afara grupului lor, deorece cel 
mai important lucru este menţierea coeziunii grupului. Într-o cultură colectivistă ca cea 
chineză, se înregistrează cea mai scăzută frecvenţă, intensitate şi durată a expresiilor 
emoţionale, deoarece comportamentul nonverbal e reglementat foarte strict, în vederea 
păstrării armoniei de grup şi a ierarhiei. În cultura japoneză, colectivismul este o valoare 
centrală, bazată pe credinţa shintoistă, ce are o influenţă puternică asupra modelelor de 
comportament, pe de o parte şi datorită omogenităţii rasiale şi culturale, care creează 
legături de identitate puternice, facilitează familiaritatea intragrup şi interpersonală, pe de 
altă parte. Shirley van der Veur consideră că multe dintre culturile africane sunt 
colectiviste, datorită unor condiţii precum nevoia grupului de a supravieţui în condiții 
naturale vitrege, legăturile familiale foarte puternice. Datorită influenţei culturilor vestice 
individualiste, exercitate prin intermediul ideologiei creştine şi a colonialismului, unele 
culturi africane şi-au estompat valorile colectiviste, într-o anumită perioadă istorică, 

pentru ca în prezent să se facă simțită o reorientare spre colectivism. Diferenţele esenţiale 

în privinţa valorilor individualiste sau colectiviste dau naştere la neînţelegeri şi dificultăţi 

în comunicările interculturale, după cum remarcă şi Andersen: „individualismul nostru 
extrem face să fie dificilă pentru americani interacţiunea cu şi înţelegerea oamenilor din 
alte culturi”. 

e  Etnocentrismul se manifestă deopotrivă în forme pasive şi active. 

e Formele pasive sunt expresii simplificate şi elemente ale reprezentărilor sociale, care 
se manifestă mai ales ca prejudecăți si stereotipuri. 

e  Prejudecăţile influenţează procesele de comunicare, prin faptul că angajează o 
atitudine negativă, faţă de un grup sau faţă de membrii unui grup, atitudine bazată pe o 
generalizare eronată şi rigidă. Sunt modalităţi de evaluare preluate mecanic şi care 
oferă un sistem de explicaţii împărtăşite în cadrul unui grup social, etnic, naţional sau 
religios. Prejudecăţile apar în diferite grupuri culturale, menţin o situaţie de fapt şi 
acționează ca bariere psihologice. 

e  Stereotipurile sunt generalizări învăţate, de obicei negative, în legătură cu un grup şi 
care rămân fixate în minte şi sunt vehiculate de indivizi. Numite şi „substitute ale 
observaţiei”, ele apar spontan, din dorinţa de a schematiza şi raţionaliza, în principiu 
fiind necesare deoarece răspund unor necesităţi de facilitare a cunoaşterii. 
Stereotipurile descriu anumite situaţii, generalizându-le şi neţinând cont, în fapt, de 
obiectul căruia li se aplică. 

Aşa cum arată Sarbaugh, în comunicarea interculturală, conştientizarea diferenţelor 
dintre culturi, în ce priveşte modelele de comportament şi convingeri se datorează 
adeseori unor stereotipuri bazate pe ceea ce se învaţă în cursul diferitelor experienţe de 
viaţă. Ele reprezintă tendinţa de a schematiza şi generaliza caracteristicile unei categorii 
sau grup. Lipsa de informaţie sau informaţia fragmentară fac posibil ca oricine să creeze 
stereotipuri. Deşi suntem forţaţi să ne bazăm pe stereotipuri cu privire la situaţii, persoane 
sau grupuri, în interacţiunile interculturale este indicat să se ia în considerare 
caracteristicile individuale ale celor cu care comunicăm. 

Este evidentă legătura dintre prejudecăţi şi stereotipuri, aşa cum o arată Gordon Allport, 

care defineşte stereotipul ca o „convingere exagerată asociată unei categorii (grup de 

oameni, grupuri rasiale, etnice și religioase) având rolul de a justifica prejudecățile, care 
iau adesea forma generalizărilor”. 

e  Discriminările, care derivă din prejudecăţi, sunt moduri de comunicare şi relaţionare 
socială prin care membrii unui grup îşi atribuie o imagine de superioritate faţă de alţi 
membri sau alte grupuri. 

Pentru a-şi justifica prejudecățile şi atitudinile discriminatorii, oamenii, mai ales cei 
din grupurile dominante, folosesc stereotipurile. În comunicarea socială şi interculturală, 
prejudecățile şi stereotipurile reflectă relaţiile care se instaurează între grupurile socio- 
culturale. Spre exemplu, o relație de conflict între două ţări antrenează de obicei 
reprezentări negative, de o parte şi de alta şi care se exprimă prin stereotipuri. 

e Formele active ale etnocentrismului, precum rasismul, xenofobia, ţin de 
comportament, iar stereotipurile şi prejudecățile servesc la justificarea unor acţiuni şi 
raporturi existente între diferite grupuri rasiale, etnice, religioase sau culturale. 

O dimensiune de bază a comunicării interculturale şi totodată factor de diferenţiere 
între culturi, numită „distanţa puterii”, exprimă gradul în care puterea, prestigiul şi 
bogăția sunt inegal distribuite într-o cultură. Aceasta a fost măsurată de către G. Hofstede, 
utilizând Indexul Distanţei Puterii (IDP). În ordine descrescătoare, culturile cu cel mai 
înalt scor al IDP, în care puterea şi influența sunt concentrate în mâinile câtorva oameni 
sunt: Philipine, Mexic, Venezuela, India, Singapore, Brazilia, Hong Kong, Franţa şi 
Columbia. De asemenea, culturile africane şi asiatice, în general, care menţin relaţiile de 

roluri puternic ierarhizate, sunt caracterizate de o accentuată distanţă a puterii. Studiile lui 
Gudykunst şi Kim au arătat că se aşteaptă de la elevii şi studenţii asiatici să fie modeşti şi 
reţinuţi, din punct de vedere nonverbal, în prezenţa profesorilor, iar, într-un mod similar, 
subordonații vietnamezii îi consideră pe angajatori ca mentori, cărora nu li se pun 
întrebări. Cele mai scăzute scoruri IDP au fost înregistrate de G. Hofstede în Austria, 
Israel, Danemarca, Noua Zeelandă, Irlanda, Suedia, Norvegia, Finlanda, Elveţia şi Marea 
Britanie. SUA se situează puţin mai jos față de media distanţei puterii, ceea ce indică mai 
mici diferenţe de stutus social decât în multe alte ţări. De altfel, culturile diferă şi în 
privinţa modului cum este obţinut statutul social: în India statutul este predeterminat de 
clasa socială sau casta (varna) căreia îi aparţine individul, în SUA acesta este determinat 
de avere. Distanţa puterii afectează comportamentul nonverbal: în cultura indiană, cu un 
înalt scor al distanţei puterii şi cu sistemul său rigid de caste, interacţiunile dintre indivizii 
aparținând diferitelor clase sociale sunt sever limitate; orice contact al membrilor unor 
caste inferioare cu cei din casta cea mai înaltă este respins; cei „de neatins” reprezintă 
20% din populaţia ţării sunt considerați „impuri”. Sistemele sociale cu discrepanțe 
puternice în privinţa distanţei puterii prezintă comportamente kinezice aparte. Acestea 
încurajează comportamentele nonverbale ce indică diferenţele de statut: se aşteaptă să se 
exprime doar emoţii pozitive la adresa celor cu statut înalt şi numai emoţii negative la 
adresa celor cu statut social jos; în interacţiunile cu superiorii, subordonații din culturile 
asiatice zâmbesc mai mult, pentru a părea polticoşi. Semnalele paravocalice sunt şi ele 
diferenţiate în funcţie de distanţa puterii: indivizii din culturi cu un scor jos al IDP, 
precum americanii, sunt percepuți în culturile cu scor înalt ca fiind gălăgioşi, exageraţi şi 
copilăroşi. Unele culturi valorizează schimbarea şi ambiguitatea, altele stabilitatea şi 
siguranţa. Nesiguranţa este o predispoziţie culturală către risc şi ambiguitate, iar la nivel 
individual această calitate este numită „toleranță față de ambiguitate”. Oamenii care 
manifestă intoleranță la ambiguitate resping nesiguranța şi caută răspunsuri clare la 
diferitele probleme. Oamenii care prezintă toleranță la ambiguitate tind să fie mai 
toleranți, să accepte răspunsuri ambigue în diferite situaţii şi împrejurări. Această 
variabilă a fost cercetată de G. Hofstede, care a constatat că, cel mai adesea, ţările a căror 
cultură este originară din regiunea mediteraneeană şi cele din America de Sud, prezintă 
cel mai înalt nivel al respingerii nesiguranţei. Printre primele 10 se numără: Grecia, 
Portugalia, Belgia, Japonia, Peru, Franţa, Chile, Spania, Argentina şi Turcia. La polul 
opus se află țările cu cea mai mare toleranţă la nesiguranţă, iar lista e dominată de culturile 
nord-europene si sud-asiatice, unele dintre ele foste colonii britanice: Singapore, 
Danemarca, Suedia, Hong Kong, Irlanda, Marea Britanie, Philipine, SUA, Canada şi Noua 
Zeelandă. 

Faptul că aceste ţări au o lungă tradiţie democratică pare să fie cauza şi totodată 
efectul acestei stări de fapt, după cum sugerează Andersen. G. Hofstede a luat în calcul şi 
factorul religios şi a constatat că ţările în care predomină religia creştină catolică resping în 
mai mare măsură nesiguranța, iar cele în care predomină religia creştină protestantă, hinduistă 
sau buddhistă tind să accepte în mai mare măsură nesiguranța. Posibila explicaţie este că 
religiile estice şi confesiunile protestante sunt mai puţin „absolute” şi nu pun accentul pe 
morală. Există puţine studii despre relaţia dintre această variabilă şi comunicarea nonverbală. 
Tot G. Hofstede este cel care a subliniat că oamenii din ţările cu tendinţă accentuată de a 
respinge nesiguranța îşi dezvăluie în mai mare măsură emoţiile decât cei din ţările care 
acceptă nesiguranța. În cele din prima categorie, comportamentele nonverbale sunt mai strict 
codificate, mai puternic reglementate şi ritualizate. 

Când americanii comunică cu indivizi din asemenea culturi, de exemplu cea japoneză 
sau franceză, cei dintâi par nonconformişti şi neconvenţionali, iar ceilalți sunt percepuți de 

americani ca fiind prea rigizi. În ultima perioadă, studiile de acest fel s-au extins de la 
cercetarea comunicării interpersonale la cea interculturală. 

Gudykunst a enunțat o „teorie a managementului nesiguranţei”, care încearcă să 
explice atitudinile şi comportamentele legate de cei ce sunt străini faţă de o anumită cultură. 
G. Hofstede evidenţiase că, în general, intracţiunea cu indivizi din afara grupului propriu 
induce o stare de anxietate, iar aceasta e crescută în culturile care resping nesiguranța. 

Teoria sugerează că, cu cât grupurile manifestă o mai ridicată acceptare a nesiguranţei, 
cu atât este mai mare toleranța faţă de cei din alt grup sau cultură. Orice cultură recunoaşte 
diviziunea sexuală a speciilor în masculin şi feminin, dar diferenţele între culturi apar în 
privinţa atributelor, regulilor şi modelelor de comportament pe care culturile le atribuie 
conceptelor de „masculinitate” şi „feminitate”. Conform lui Judy Butler „ceea ce cunoaştem 
ca gen este o suită de acte sau performări sociale pe care oamenii le produc în mod repetat şi 
care, în timp, dau aparenţa unui fel de a fi natural”. Multe dintre studiile din ştiinţele sociale s- 
au focalizat asupra problematicii genului, ca şi caracteristici individuale, neglijând însă 
genul ca o dimensiune culturală, remarcă Andersen. 

Tot astfel cum ființele umane sunt percepute ca masculine şi feminine, la fel şi 
culturile pot fi feminine sau masculine. 

e Este vorba despre orientarea de gen a unei culturi, care influențează numeroase 
aspecte ale comportamentelor nonverbale : 
— reguli privitoare la expresiile nonverbale permise fiecărui sex, 
= statutul ocupațional, 
— aspectele nonverbale ale puterii, 
— abilitatea de a interacţiona cu străinii sau cu indivizii de sex opus, 
— toate aspectele privitoare la relațiile dintre bărbați şi femei. 

Erving Goffman a denumit asemenea comportamente ca forme ale „prezentării de 
gen”. Aceste comportamente nonverbale, diferențiate în funcție de gen, sunt rezultatul 
socializării în mai mare măsură decât înnăscute şi devin o parte a experiențelor individuale 
privitoare la „genul sinelui”. Caracteristicile de gen ale culturilor se referă, în principal, la 
diferențe între regulile referitoare la gen. 

În culturile masculine, regulile de gen sunt mai rigide, iar trăsături precum puterea, 
competitivitatea, ambiția ş.a. sunt valorizate. În consecință, procentul femeilor care activează 
în domeniul tehnic şi al celor care au studii superioare este scăzut. G. Hofstede a măsurat 
gradul în care indivizilor de ambele sexe le sunt atribuite activități şi roluri asociate 
masculinității şi feminității. Conform acestuia, primele 10 țări cu cel mai ridicat procent al 
orientării spre masculinitate sunt: Japonia, Austria, Venezuela, Italia, Elveția, Mexic, Irlanda, 
Marea Britanie, Germania şi Philipine. În culturile feminine sunt valorizate atribute precum 
afecțiunea, compasiunea, emoţionalitatea. Rezultatele obţinute de G. Hofstede arată că ţările 
cu cel mai mic procent al orientării masculine sunt: Suedia, Norvegia, Olanda, Danemarca, 
Finlanda, Chile, Portugalia, Thailanda şi Peru. Nu este surprinzător, constată Andersen, că în 
fruntea acestei liste se află țări scandinave, care au o lungă istorie a egalității în drepturi a 
femeilor cu bărbaţii. În mod neaşteptat, culturile iberice - spaniolă şi portugheză - ca şi cele 
sud-americane din Chile şi Peru sunt mai degrabă orientate feminin decât masculin, în ciuda 
clişeelor despre bărbaţii latini „macho”. Studiile lui G. Hofstede sugerează că „machismul” 
este mai mult prezent în regiunea Caraibilor decât în America de Sud. Comparativ cu America 
Centrală, în America de Sud există un procent mai mare de femei care sunt angajate şi de 
femei care urmează studii superioare. G. Hofstede este de părere că, din punct de vedere 
cultural, SUA tinde spre masculinitate. Antropologul Margaret Mead a studiat în Noua 
Guinee culturile a trei triburi, în care a constatat că rolurile de gen erau diferite: 

— în prima cultură atât bărbaţii, cât şi femeile se ocupau de creşterea copiilor; 

— în cea de a doua, amândouă sexele erau „masculine”, cu înclinații spre 
agresivitate şi violenţă şi puţin interes pentru îngrijirea copiilor; 

— în cea de a treia, femeile erau orientate spre masculinitate, având un rol 
economic major, iar bărbaţii erau „feminizaţi”, mai mult interesaţi de propria 
lor înfăţişare, cu comportamente considerate specifice genului feminin. 

În culturile „androgine”, regulile de gen sunt mai puţin rigide şi stereotipe, iar 
indivizii de ambele sexe pot exprima atitudini şi comportamente considerate în alte 
culturi ca fiind specific masculine sau feminine. Modelele de comportament „androgin” 
au ca rezultat o mai mare siguranţă de sine, competenţă socială, dezvoltare intelectuală, 
pentru ambele sexe. Comportamentele nonverbale exprimă atât trăsături masculine, 
precum dominanţa şi furia, cât şi feminine, precum căldura şi emotivitatea. R. Buck a 
demonstrat, prin studiile sale, că neexteriorizarea emoţiilor de către bărbaţi este 
dăunătoare pentru sănătatea acestora şi are ca efect niveluri ridicate ale stresului. Autoarea 
americană Joan Young Gregg face referire la o serie de alte aspecte şi manifestări care 
sunt condiționate cultural. După părerea sa, însuşi conceptul de „realitate” dobândeşte 
semnificaţii diferite într-un tip sau altul de cultură. Gregg defineşte „experienţa interioară” 
drept „ceea ce dă înţeles şi explică unele aspecte ale mediului sau ambientului fizic şi 
social care nu pot fi deplin înţelese prin gândirea normală şi experienţă”. 

Căile prin care fiinţele umane percep atât mediul fizic, cât şi cel social, ceea ce cred 

oamenii că este „adevărat” sunt noţiuni modelate şi însuşite prin cultură. 

Din această perspectivă, cultura este înţeleasă ca o „codificare a realităţii”, un sistem 
de înţelesuri care transformă realitatea fizică în realitate trăită sau experimentată. Gregg o 
citează pe Dorothy Lee, antropolog, care afirmă că schemele conceptuale ale diferitelor 
culturi evidenţiază diferite căi de percepţie ale aceleiaşi realități fizice. Toate percepțiile 
despre realitate, modelate cultural, pot conţine o faţetă a aceluiaşi „adevăr”, ceea ce determină 
ca relaţiile pe care oamenii le au cu mediul lor înconjurător să fie diferite. 

În culturile vestice, individul este văzut ca fiind stăpânul naturii, în centrul acesteia, iar 
în majoritatea culturilor tradiţionale, inclusiv cea a amerindienilor, la care se referă D. Lee, 
omul este în armonie cu natura, nici dominat de ea, dar nici dominând-o. Legat de percepţia 
diferită a realităţii, intervine chestiunea a ceea ce Gregg numeşte „validarea realităţii”, care 
demonstrează că şi felul de a face dovada percepţiilor despre realitate este diferit în diverse 
culturi. În culturile vestice, validarea realităţii constă în dovezi materiale, anumite aparenţe 
care sunt confirmate de cercetarea a ceea ce este vizibil. În alte tipuri de culturi, „experienţa 
interioară”, subiectivă a individului este suficientă pentru a „valida” realitatea. 

În legătură cu conceptul de inteligenţă, J. Y. Gregg se referă la testele de inteligență 
standard, utilizate în SUA şi alte culturi occidentale şi care, după părerea autoarei, măsoară 
doar „codificarea realităţii” şi nu ţin cont de diferenţele culturale în privinţa capacităţilor 
intelectuale ale indivizilor. Asemenea teste pot măsura doar abilitatea de a percepe relaţiile 
dintre lucruri, utilizând un material abstract — numere, forme, relaţii spaţiale, semnificaţii ale 
cuvintelor etc. şi reprezintă doar o cale de înţelegere a realităţii. Acestea pot eventual să 
prevadă succesul academic în sistemul de învățământ de tip occidental. Inteligența nativă nu 
poate fi măsurată astfel, deoarece sistemele de valori, convingeri, norme, comportamente etc. 
sunt condiţionate cultural. Din acest motiv, în SUA, uneori asemenea teste au indicat un nivel 
de inteligență mai scăzut în cazul afro-americanilor decât în cel al americanilor de origine 
europeană. Este vorba, totodată, de diferenţele culturale de gândire şi însuşire a cunoştinţelor, 
fundamental diferite în culturile vestice faţă de cele estice, subliniate şi de alţi cercetători. 

Ceea ce oamenii mănâncă, când şi cum mănâncă sunt, de asemenea, chestiuni 
modelate cultural. În diferitele culturi, anumite alimente sunt ignorate, altele sunt tabuu. 
Tabuurile privitoare la hrană sunt o componentă a culturii. Unii antropologi au încercat să 
găsească posibile explicaţii ale acestora, dincolo de implicaţiile lor religioase. Marvin Harris a 

încercat să explice tabuul hindus privitor la consumul cărnii de vită ca o adaptare ecologică: 
încă din cele mai vechi timpuri, în India, boii sunt folosiţi la muncile agricole, iar fără ajutorul 
acestora oamenii nu ar putea să supravieţuiască, de aceea e interzis consumul cărnii de vită. 
Alţi autori au avansat ipoteza că o caracteristică fiziologică ar determina interzicerea sau 
respingerea unor anumite alimente. Spre exemplu, lipsa unei enzime care ajută la digerarea 
lactozei, la unele populaţii mongoloide, ar explica aversiunea chinezilor faţă de consumul de 
lapte. Un fragment dintr-un studiu al autoarei franceze Francoise Burgess face referiri 
interesante la obiceiurile alimentare ale americanilor. Intitulat „Puritanii şi copiii puritanilor”, 
acesta pune în discuţie felul în care cultura americană echivalează conceptul de „puritate” cu 
cel de „„moralitate” şi cum este manipulată noţiunea de puritate în societatea americană 
contemporană. „În fapt puritatea este înlocuită de moralitate: ceea ce contează este aprecierea 
celorlalţi, adică criteriile sociale care se întemeiază pe comportamente, aşadar aparențele, nu 
pe o etică personală pe care nimeni nu o poate judeca. Morala americană este o morală 
puritană, bazată pe principii de excludere (este un mod de a stabili cine eşti) şi pe 
convingerea că sexualitatea este primejdioasă pentru că este impură”. Autoarea 
consideră că supralicitarea conceptului de „puritate” la americani are consecinţe asupra 
limbajului corpului şi al utilizării spaţiului. Exacerbarea „purităţii” a determinat „oroarea de 
contactul fizic”, ca urmare există un întreg ritual al limbajului corpului, pentru a-i ţine la 
distanță pe necunoscuţi. De asemenea, obsesia pentru puritatea trupului a dus la mania 
„formei fizice perfecte”, cultul performanţelor sportive excepţionale. În acelaşi timp, apar o 
serie de paradoxuri în legătură cu obsesia americană pentru puritate, evidenţiate de obiceiurile 
alimentare. Deşi sunt obsedaţi de condiţia fizică, americanii sunt cei care au inventat şi 
exportat cele mai nesănătoase alimente şi băuturi, iar, ca rezultat, un mare procent de 
americani sunt obezi. „Americanul clasei de mijloc este sfâşiat între două ideologii 
contradictorii, cea a purităţii-curăţenie şi cealaltă, mai uşor de urmat, mai arogantă şi cu 
rădăcini adânci în sufletul american, potrivit căreia locuitorul acestei ţări are, prin 
definiţie, dreptul la tot şi la orice, pentru că totul i se cuvine şi noţiunea de limită nu există. În 
consecință, ajunge la un paradox: se îndoapă cu mâncare dar speră să rămână zvelt...” În ce 
priveşte consumul de băuturi alcoolice, autoarea sesizează diferenţe de consum ce ţin de clasa 
socială („dacă în mediile sofisticate se bea, mai mult sau mai puţin, pentru destindere şi 
plăcere, americanul mijlociu bea pentru a se îmbăta, pentru a-şi pierde controlul”), precum şi 
relaţia dintre consumul de băutură şi percepţia asupra timpului („se bea mai ales în week-end, 
care este perceput ca un timp de suspendare al tabuu-urilor şi al inhibiţiilor, deci un timp 
impur, timp pierdut”). Implicaţiile obsesiei americane pentru puritate sunt mai complexe şi 
mai dramatice decât par, după cum e convinsă autoarea: „Un lucru e cert. America respectă cu 
religiozitate ritualurile de puritate sau curăţenie corporală. Ea mortifică destul de frecvent 
carnea, dar nu din asceză religioasă sau din dorinţa de a a se supune dorinţei divine; are 
adesea credinţe religioase profunde care se mărginesc însă la a sili omul să se abţină de la 
ceea ce este ilicit sau impur (fără a reuși întotdeauna), dar care nu-i dau o adevărată viaţă 
spirituală”. 
e  Atitudinile de etnocentrism şi alteritate culturală sunt 
strâns legate de conceptul de identitate culturală. Identitatea culturală presupune 
conştiinţa apartenenţei la o colectivitate culturală şi în acelaşi timp conştientizarea diferenţei 
față de alte colectivităţi, resimţite ca „străine”. Fa se sprijină atât pe factori obiectivi, cât şi 
subiectivi. 
Între factorii obiectivi se numără: 

e originile etnice, 

e moştenirea istorică, 

e limba, 

e religia ş.a. 

Factorii subiectivi există în conştiinţa membrilor unei colectivităţi, sub forma unor 
reprezentări sociale, care permit comunităţii să se definească şi să se facă recunoscută 
între altele. 

Identitatea culturală este fundamentală în tranzacţiile interculturale, deoarece nu 
poate exista comunicare efectivă fără identitate şi fără identificare. Ea constituie în acelaşi 
timp o barieră în comunicare, pentru că poate implica un registru de comunicare 
prestabilit şi ritualizat. E. T. Hall distinge între mesaje bogate şi sărace în context, pornind 
de la premisa că a evalua contextul unei comunicări implică, pentru un individ, să 
determine cantitatea de informaţie pe care interlocutorul este susceptibil să o deţină despre 
un subiect dat. Este evident că toţi indivizii, în conformitate cu cultura căreia îi aparţin, 
comunică la un anumit nivel pe scara contextelor şi că una dintre principalele strategii ale 
comunicării, fie că te adresezi unei persoane sau unui grup, constă în definirea poziţiei 
adecvate în contextul a ceea ce se comunică. Conştiinţa identităţii culturale determină, în 
mod firesc până la un anumit punct, o atitudine etnocentrică. Etnocentrismul, definit de 
Sumner ca ,„ acel fel de a vedea lucrurile prin care propriul grup este în centrul tuturor 
lururilor, iar celelalte grupuri sunt raportate la acesta”, este o caracteristică a oricărei 
culturi, necesară existenţei şi perpetuării ei şi totodată o atitudine dobândită prin procesul 
de învăţare culturală. Atitudinile de etnocentrism şi alteritate sunt opuse şi 
interdependente. Etnocentrismul e determinat de faptul că părerile, judecăţile noastre 
despre altul/alţii sunt întotdeaua de natură proiectivă şi nu pot avea ca fundament şi punct 
de referință decât propria noastră cultură. 

e Montaigne afirma: „Fiecare numeşte barbarie ceea ce nu obișnuiește el. 
Etnocentrismul presupune implicit că tot ceea ce aparține culturii proprii este firesc, 
„natural”. 

Este reacţia normală faţă de alteritate, faţă de ceea ce este sau pare, din multiple 
perspective, diferit de ceea ce suntem noi: valori, norme, comportamente, mod de a gândi, de 
a comunica, de a trăi. Etnocentrismul caracterizează deopotrivă culturile tradiționale, ca şi 
cele moderne, este o trăsătură culturală universal răspândită, atitudinea inerentă oricărei 
afilieri la un grup sau comunitate socio-culturală. Este acel mecanism psihologic care distinge 
şi separă ceea ce este „al meu” de ceea ce este „al tău”, apropiații de străini, cei de „aici” de 
cei de „dincolo”. A recunoaşte însă pe „altul/celălalt” ca fiind totodată asemănător şi diferit 
față de „„mine” presupune a relativiza propriul sistem de valori, a depăşi atitudinea 
etnocentrică şi a recunoaşte alteritatea. 

e Nu e posibil să-i cunoşti pe „alții? decât cunoscându-te pe tine, ceea ce Tzvetan 
Todorov numea „acest banal adevăr că, ignorându-te pe tine însuţi nu îi poţi cunoaşte 
pe alții, iar a cunoaşte pe celălalt şi pe sine e unul şi acelaşi lucru”. 

A înţelege faptul că nu există criterii unice de a judeca şi a evalua alte culturi 
înseamnă conştientizarea „relativităţii culturale”, cum o numeşte Jack Haloran, un prim 
pas spre depăşirea etnocentrismului absolut. Mijloacele prin care oamenii pot realiza 
aceasta sunt toleranța şi respectul, dorinţa de a cunoaşte şi a înţelege pe ceialaţi: „Este nu 
numai posibil, ci chiar de dorit să compari, să evaluezi şi să judeci multe practici culturale 
nu pe baza unui etnocentrism naiv sau cu prezumpţia posedării unor standarde absolute, ci 
dintr-o perspectivă multiculturală”, susține Jack Haloran. Referindu-se la etnocentrismul 
americanilor, autorul îl defineşte ca „sentimentul, credinţa că atitudinea noastră este 
singura cale naturală, normală”. Nu numai etnocentrismul exagerat este dăunător, ci şi 
idealizarea alterității şi implicit subevaluarea propriei identități culturale, atunci când se 
consideră că valorile, atitudinile, comportamentele altora sunt, în principiu, superioare. 

Idealizarea alterităţii, numită de T. Todorov un „elogiu în necunoaştere” , care îmbracă 
uneori forma „exotismului”, privilegiază pe „alţii” şi „altundeva”, un fel de paradis 
pierdut şi îndepărtat, construit din dorinţe şi vise, care dobândeşte dimensiuni mitice. 

Timpul poate fi flexibil, linear sau ciclic în comunicarea interculturală. Aceasta 
sparge barierele spaţiului. Timpul linear, măsurat cu ceasul şi în unități mici, se axează pe 
viitor. Timpul flexibil este fluid şi se axează pe prezent şi insistă asupra relațiilor 
interumane. Timpul ciclic este repetitiv, rotund, reversibil, cosmic, mitic şi se 
concentrează asupra trecutului. Viaţa conduce timpul circular. 

Atitudinile în comunicarea interculturală sunt: marginalizarea (respingerea şi 
înstrăinarea atât de cultura de origine, cât şi de cea de împrumut), separarea (se afirmă 
cultura de origine, dar se respinge cultura de împrumut), asimilarea (desprinderea de 
cultura de origine, dar angajarea în interacțiuni zilnice cu membrii culturii de împrumut) şi 
integrarea (se păstrează relația strânsă cu cultura de origine, dar se angajează şi 
interacțiuni cu cultura de împrumut). 

Scopurile comunicării interculturale sunt: a menţine tradițiile culturale, identitatea 
culturală, identitatea naţională şi identitatea etnică; a promova competenţa interculturală şi 
abilitatea de a interpreta şi înțelege diferite modalităţi de comunicare verbală sau 
nonverbală; a dezvolta expertiza culturală, cunoaşterea şi valorile; a desăvârşi 
personalitatea umană; a aboli prejudecățile rasiale și etnice, discriminările şi stereotipurile; 
a sprijini grupurile etnice minoritare să-şi exprime propria identitate culturală, dar şi să 
devină parte integrantă a culturii majorităţii; a asuma imporanţa deschiderii, a dialogului 
intercultural, precum şi valorile multiculturalităţii şi interculturalității. 


X. SUBIECTE 


Conceptul de cultură 

Conceptul de civilizație 

Cultura şi civilizația 

Conceptul de comunicare 

Conceptul de interculturalitate 

Conceptul de intraculturalitate 

Conceptul de multiculturalitate 

Variabilele şi diferenţele culturale 

Contextul bogat şi contextul sărac 

10. Contextul fizic, contextul social şi contextul cultural 

11. Individualul şi colectivul 

12. Genul în comunicarea interculturală 

13. Culturile masculine, culturile feminine şi culturile androgine 

14. Etnocentrismul şi alteritatea 

15. Relativismul cultural 

16. Generalizările în comunicarea interculturală 

17. Prejudecăţile şi stereotipurile 

18. Rasismul şi xenofobia 

19. Discriminările 

20. Identitatea culturală 

21. Comunicarea interculturală şi relațiile internaţionale 

22. Marketingul şi comunicare interculturală 

23. Valorile culturii europene 

24. Comunicarea  intraculturală, comunicarea multiculturală şi comunicarea 
interculturală 

25. Comunicarea interculturală europeană 

26. Comunicarea interculturală noneruopeană 

27. Calitățile şi defectele umane în comunicarea interculturală 


O T O A A all n l-a 

. Comunicarea verbală şi comunicarea nonverbală prin raportare la comunicarea 


interculturală 
„ Comunicarea interculturală şi educaţia 
. Comunicarea interculturală şi religia 
. Experienţe ale comunicării interculturale 
. Competența lingvistică 
. Problema traducerii 
. Interpretare, înțelegere şi nonînţelegere 
. Timpul linear, flexibil şi circular 
. Distanţa temporală 
. Distanţa spațială 
. Distanţa puterii 
. Obiceiurile legate de hrană 
. Valorile comunicării interculturale 
. Atitudinile în comunicarea interculturală 
. Marginalizarea şi separarea 
„ Asimilarea şi integrarea 
. Emigrarea şi imigrarea 
. Turismul, experienţa culturală şi trăirea spirituală 
. Specificul culturii române 
. Valorile universale ale culturii române 
. Naţionalul şi universalul 
. Cultura română din diaspora 
. Scopurile comunicării interculturale 


Prof. Univ. Dr. Mihaela ALBU 

Prof. Univ. dr. Mihaela Albu 


LISTA LUCRĂRILOR ȘTIINȚIFICE 


Cărţi de cercetare cu autor unic publicate la edituri academice din România 
(recunoscute de CNCSIS) 


- Presa literarară din exil — recuperare şi valorificare critică, ed. Timpul, laşi, 2009, ISBN 
978-973612-368-9 

- Cultură şi identitate (Pagini culturale în Lumea liberă din New York), Edit. Universitaria, 
Craiova, 2008, 156 p., ISBN: 978-606-510-129-6. 

- Literatura pentru copii. Discursul epic, Edit. Universitaria, Craiova 2007, 219 p. ISBN: 
978-973-742-740-3. 

- Relatare/ Reprezentare. De ce avem roman, Editura Scrisul Românesc, Craiova, 1997, 268 
p., ISBN: 973-38-0213-1. 

- Limba română în texte diverse, Editura Sitech, 2000, ISBN: 973-657-039-8. 

- Memoria exilului românesc. Ziarul Lumea liberă din New York, (cu o prefaţă de Dan 
Anghelescu), Editura Speteanu, Bucureşti, 2008, 300 p., ISBN: 978-973-88609-0-2. 

- Ion Biberi — Suferinţă şi cunoaştere (Studiu monografic), Edit Fundaţia Scrisul Românesc, 
Craiova, 2005, 210 p. (carte apărută — prin concurs - cu sprijinul Ministerului Culturii şi 
Cultelor), ISBN: 973-8343-77-1. 

- Citind la New York scriitori români...(cu o prefaţă de Mircea A. Diaconu), Editura Axa 
Botoşani, 2002 (carte apărută — prin concurs - cu sprijinul Ministerului Culturii şi Cultelor), 
ISBN: 973-8053-45-5. 


Cărţi de cercetare în colaborare / Studii în volume colective 
publicate la edituri academice din România (recunoscute de CNCSIS) 


Cărţi 

- Presa românească de peste hotare, Editura Fundaţiei România de Mâine, 2009, în 
colaborare cu Dan Anghelescu 

- Reviste literare ale exilului românesc — Luceafărul (Paris, 1948-1949) — o restituire, Ed. 
Ideea europeană, Bucureşti, 2009 (în colaborare cu Dan Anghelescu), ISBSN: 

- Întoarcerea în Ithaca, Cultura română din exil şi din afara graniţelor, Edit. 
Universitaria, 2010 (Coordonare şi Cuvânt înainte) 


Studii 

- Virgil Ierunca, scriitorul, în vol. Întoarcerea în Ithaca, Cultura română din exil şi din afara 
graniţelor, Edit. Universitaria, 2010, PP. 7-15. 

- Dialogul stiinţă-religie oglindit in literatura română (Poezia gândirii: între incifrare si 
revelaţie)/The Science - Religion Dialogue as Reflected in Romanian Literature (The 
Poetry of Thought): between Enciphering and Revelation, Studii de ştiinţă şi cultură, anul 
V, nr. 4, (19), 2009, pp. 86-97, ISSN 1841-1401 (Univ. «Vasile Goldiş », Arad) 

- A Romanian Literary Topic — the Baragan Plain, Philologica Jassyensia, an IV, nr. 2 (8), 
2008, pp. 9-15. Revista "Philologica Jassyensia" este partener al Observatoire Européen du 
Plurilinguisme (http://plurilinguisme.europe-avenir.com/index.php), Paris, Franţa. 


- Presa literară din exil — mijloc şi sursă de continuitate a culturii româneşti (Luceafărul. 
Paris, 1948-1949), în Studii de ştiinţă şi cultură, nr. 3, sept. 2009, pp. 73-78, ISSN :1841- 
1401 (Univ. «Vasile Goldiş », Arad) 

-Atât de departe ... atât de aproape ... (Literatura română între a fi şi a nu fi în 
Europa), în vol. Philologica Jassyensia, anul III, nr. 1, 2007, pp. 87-93. (ISSN: 1841-5377) 
(versiunea în limba engleză: So Far ... so Close (The Romanian Literature - to be and not 
to be in Europe, publicat în vol. „Al treilea simpozion internaţional: Limbi, culturi şi 
civilizaţii europene în contact. Perspective istorice şi contemporane”, Târgovişte, 2007, pp. 
32-36). 


- Prezențe spirituale româneşti în spaţiul american (Recuperări necesare), Philologica 
Jassyensia, anul II, nr. 1, 2006, Iaşi. (ISSN: 1841-5377). 


Manuale publicate la edituri academice din România (recunoscute de CNCSIS) 


- Limba română. România (în colaborare). Editura Sitech, 2000, Craiova, 271 pp., ISBN: 
973-657-038-x. 

- Limba română-limbă străină (în colaborare). Editura Didactică şi Pedagogică, 1999, 
Bucureşti, 300 pp. (ediția a II-a). 

- Limba română-limbă străină. Curs practic I, II, Editura Didactică şi Pedagogică, 1996, 
282 p., ISBN: 973-30-4964-6. 


Articole publicate în reviste academice străine 
incluse în baze de date internaţionale (recunoscute de CNCSIS) 


- De amicitia, „Lumina lina. Gracious Light”, New York, nr. 2/ 2006, pp. 47-49, ISSN: 
1086-2366. 

- Marin Sorescu — a Poet who Changed the Romanian Literature, „Lumină lină. Gracious 
Light”, New York, nr. 1/ 2006, pp. 41-46, ISSN: 1086-2366. 

- O contribuţie la istoria literaturii române — Ştefan Baciu în Brazilia, „Lumină lină. 
Gracious Light”, New York, nr. 1/ 2006, pp. 49-50 (în colaborare), ISSN: 1086-2366. 

- În căutarea timpului trecut ... În cărțile Sandei Niţescu niciodată pierdut, în „Lumină 
lină”, nr. 3/ 2005, New York, pp. 119-112, ISSN: 1086-2366. 

- Destine nicidecum “singulare”, „Lumină Lina. Gracious Light”, New York, nr. 4/ 2003, 
pp.112-115, ISSN: 1086-2366. 

- Cum se întorc uneori acasă scriitorii, “Lumină Lina. Gracios Light”, New York, nr. 2/ 
2003, pp. 65-67, ISSN: 1086-2366. 

- Idei despre moarte şi singurătate pe marginea poeziei eminesciene (Cu trimiteri 
exprese la Mai am un singur dor), “Lumină lină”, an VIII, nr.1/2003, New York, pp. 43-45, 
ISSN: 1086-2366. 

- Lumea „rătăcită ” în vers, „Lumină Lina. Gracious Light”, New York, nr. 4/ 2002, pp.98- 
102, ISSN: 1086-2366. 

- Spre ţinere de minte! Strada Lebedei nr. 8. Pagini de jurnal de Traian Chelariu, „Lumină 
Lină. Gracious Light”, New York, nr.42/ 2002, pp. 115-117, ISSN: 1086-2366. 

- Poezia lui Gabriel Stănescu sau Exerciţii de memorie în singurătate, „Lumină Lină. 
Gracious Light”, New York, nr. 3/ 2002, pp.31-37, ISSN: 1086-2366. 

- Două romane de Jaques Săndulescu ori despre realitatea care întrece orice imaginaţie, 
„Lumină Lina. Gracious Light”, New York, nr. 2/ 2002, pp.43-52, ISSN: 1086-2366. 

- Proza lui Dumitru Radu Popa sau despre relaţia unui text cu alte texte, “Gracious Light”, 
New York, 1/ 2002, pp. 49-53, ISSN: 1086-2366. 

- Proza lui Mircea Săndulescu — între povestire şi analiză, “Lumină Lină. Gracious Light”, 
New York, 4/2001, pp. 63-67, ISSN: 1086-2366. 

- “Deşertul” din noi, “Lumină Lină. Gracious Light”, New York, 4/2001, pp. 155-159, 
ISSN: 1086-2366. 

- Timpul ... fără margini ce ni s-a dat, “Lumină Lină. Gracious Light”, New York, 02/2001, 
pp. 21- 26, ISSN: 1086-2366.. 

- In Memoriam. Costache Olăreanu, “Lumină Lină.Gracious Light”, 1/2001, New York, 
pp. 113-117., ISSN: 1086-2366. 

- Constantin Brancusi or Romanian Roots in European/ Universal Art, „Lumină Lină. 
Gracious Light”, 1/2001, New York, pp. 109-110, ISSN: 1086-2366.. 

- Culoarea şi muzica poeziei. Călăuza de Liviu Georgescu, „Lumină Lină. Gracious Light”, 
New York, 1/2001, pp. 37-41, ISSN: 1086-2366. 

- “Pelerinajul” etern prin lumina cuvântului către Dumnezeu. Poezia lui George Alexe, 
“Lumină Lină. Gracious Light”, 4/ 2000, New York, pp. 129-132, ISSN: 1086-2366. 

- Mihai Eminescu şi Constantin Noica — doi “filosofi” ai limbii române, “Lumină Lină. 
Gracious Light”, 4/ 2000, New York, pp.73-77, (articol preluat de “Biblioteca Bucureştilor”, 
3/2001, pp. 34-35) 

- Mircea Zaciu şi “imposibila întoarcere”, “Lumină Lină. Gracious Light”, no.3/2000, New 
York, pp. 97-100. 


Cataloage academice internaţionale ce includ articolele publicate 

în reviste ştiinţifice internaţionale BDI 

“The Philosopher”s Index", Ohio, SUA 

Observatoire Européen du Plurilinguisme, Paris, France 

Articole publicate în reviste academice româneşti (recunoscute de CNCSIS) 


-„ Agora — reper luminos în panorama publicaţiilor românești din exil”, 


Arhivele Olteniei, Serie nouă, nr. 22, Editura Academiei Române, 2008, pp. 287-293 (ISSN: 
1222- 4766) 

- Romanian Literature and its European Value, Arhivele Olteniei, Serie nouă, nr. 21, 
Editura Academiei Române, 2007, pp. 177-182 (ISSN: 1222- 4766). 


- Writing as a Way of Promoting the Romanian Culture (A View of Sanda Golopentia”s 
Books), Arhivele Olteniei, Serie nouă, nr. 20, Editura Academiei Române, 2006, pp. 143-150 
(ISSN: 1222- 4766). 

- Valeriu Anania şi revista „Noi”, Arhivele Olteniei, nr. 19, Serie nouă, Editura Academiei 
Române, 2005, pp. 139-144. (ISSN: 1222- 4766). (articol preluat sub titlul „Revista Noi şi 
Valeriu Anania”, în „Lamura”, nr. 1-11-12/ 2005, pp. 23-24). 

- Ion Biberi — Întâlniri spirituale, Arhivele Olteniei, Serie nouă, Editura Academiei 
Române, nr. 18, 2004, pp. 185-192 (ISSN: 1222- 4766). 

- Byzantium in the Romanian Literature (Valeriu Anania and Marin Sorescu), Arhivele 
Olteniei, Editura Academiei Române, nr. 17, 2003, pp. 255-263. (ISSN: 1222- 4766). 

- „Ultimele ” poeme ale lui Marin Sorescu sau „Puntea ” dintre început şi eternitate, 
Arhivele Olteniei, Serie nouă, Editura Academiei Române, nr. 16, 2002, pp. 217-220 (ISSN: 
1222- 4766). 

- Universul epic sorescian în romanul postum Japița, “Arhivele Olteniei”, Editura 
Academiei Române nr.15/ 2000, pp.193-198. (ISSN: 1222- 4766). 

- Lucrare în cuvânt sau T. Arghezi — un poet al prozei, Arhivele Olteniei, Editura 
Academiei Române, 14/ 1999, pp. 76- 81. (ISSN: 1222- 4766). 

- Negaţie şi metamorfoză. Eseu asupra scriitorilor olteni, Arhivelele Olteniei, Editura 
Academiei Române, nr.12/1997, pp. 89 - 99. (ISSN: 1222- 4766). 

-Marin Sorescu's Philosophical Plays, “Analele” Universităţii din Craiova, nr. 1-2/ 1998, 
pp. 91-97, (ISSN: 1224-5720). 

- Raportul narator - operă — cititor, “Analele” Universităţii din Craiova, 1997, Drobeta Tr. 
Severin, pp. 34-38, (ISSN: 1224-5720). 

- Metaforă şi simbol în poezia lui Lucian Blaga, “Analele” Universităţii din Craiova, 1996, 
pp. 39-41, (ISSN: 1224-5720). 

-Romanul lui Paul Georgescu - un model de intertextualitate, “Analele” Universităţii din 
Craiova, 1996, pp. 211-217 (ISSN: 1224-5720). 

-Raportul istorie/ discurs în proza lui Mircea Ciobanu, “Analele” Universităţii din 
Craiova, 1-2/ 1996, pp. 29-35, (ISSN: 1224-5720). 

- Literatura diasporei, “Analele” Universităţii din Craiova, 1-2/ 1996, pp. 73-74, (ISSN: 
1224-5720). 

- Simbol şi semn în poezia lui Marin Sorescu, “Analele” Universităţii din Craiova, 1996, 
pp. 68-71, (ISSN: 1224-5720). 

- Caracterul interdisciplinar al operei lui Ion Biberi. “Analele” Universităţii din Craiova, 
1994, pp. 106-110, (ISSN: 1224-5720). 

- Personajul de roman si universul sau de cunoastere, “Analele” Universităţii din Craiova, 
1986, pp. 37-41, (ISSN: 1224-5720). 

- Ion Biberi şi arta cuvântului, “Analele” Universităţii din Craiova, IX/ 1981, pp. 81-83, 
(ISSN: 1224-5720). 

- Adevăr şi cunoaştere în romanul românesc contemporan, “Analele” Universităţii din 
Craiova, VIII/1980, pp. 109-111, (ISSN: 1224-5720). 

- Sensul istoriei în romanul românesc contemporan, “Analele” Universităţii din 
Craiova,1979, pp. 145-158, (ISSN: 1224-5720). 

- Romanul românesc contemporan şi o nouă teorie a genului, “Analele” Universităţii din 
Craiova,1978, pp. 161-163, (ISSN: 1224-5720). 

- Experienţe de viaţă în opera lui Ion Biberi, “Analele” Universităţii din Craiova, 1977, 
pp. 143-148, (ISSN: 1224-5720). 

Comunicări la manifestări ştiinţifice internaţionale publicate în volume cu ISBN 
(la edituri academice străine, sau româneşti recunoscute de CNCSIS) 


- Adio, Europa şi bine te-am (re)găsit, bătrâne continent!, Rumänien und Europa. 
Transversale, editori M. Huberty, M. Mattusch, Frank Timme 2009, 
ISBN 978 3 86596 270 6; ISSN 1869 0394, Universitatea Humboldt, Berlin. 


- The Dialogue of the Extremes in Pius Servien’s Work, Proceedings: „Language and the 
Scientific Imagination, the 11th ISSEI Conference, University of Helsinki, Finlanda. 


- National Identity and European Diversity. A Case Study: Romania, vol. „Unity in 
Diversity: Can We Live Together in an Apocalyptic World?”, New York, 2006. 

-- Scriitori români/ Scriitori româno-americani, The 30th Annual Congress of the 
American Romanian Academy of Arts and Science, Proceedings, Central Publishing House, 
Chişinău, iulie 2005, pp. 807-810, ISBN: 2-553-01141-5. 

- Revista Noi în presa literară româno-americană sau despre „Deceniul Anania” în SUA, 
vol. Simpozionului „Literatura română în diaspora”, vol. I, 2005, New York, pp. 62-68, 2005, 
ISBN: 1-888067-19-5. 

- Byzantium in the Romanian Theatrical Literature, in „Medievalia”, The 37th, 38th, 39th 
International Congress on Medieval Studies, Western Michigan University, Kalamazoo, 
Michigan, USA, 2005, pp. 113-123, ISSN: 1539-5820 şi ISBN: 1-888-067-13-6. 

- Grigore Vieru — un simbol al Basarabiei, în vol. Un discipol al lui Orfeu. Omagiu 
poetului Grigore Vieru la 70 de ani, Edit. Prut International, Chişinău, 2005, pp. 5-6 
-Comunicarea subversivă în regimul totalitar comunist sau Una dintre Feţele tăcerii în 
vol. Comunicare, identitate, context, Ed. Universitaria, Craiova, 2009, pp. 21-37. 


- Realismul socialist şi limba de lemn în critica literară a anilor '50, vol. editat de 
Facultatea de Jurnalism, Universitatea Babeş-Bolyai, Cluj-Napoca, Edit. Tritonic, 2010 


- Scriitori români în exil — mesagerii noştri în Europa, în vol. Distorsionări în 
comunicarea lingvistică, literară şi etnofolclorică românească şi contextul european, Edit. 
Alfa, Iaşi, 2009, pp. 395-403 - ISBN: (10) 973-8953-21-9; ISBN (13) 978- 973-8953-21-5, 
pp. 413-422. 


- Un simbol al culturii româneşti sau Mircea Eliade şi Biblioteca — spaţiu profan, simbol 
sacru, în vol. Cultura şi imaginea românilor în lume, Casa Editorială Demiurg, laşi, 2009, 
pp. 19-24). 


- Marin Sorescu”s „La lilieci” or about an Archaic/Regional World, în vol. Cultural 
Spaces and Archaic Background, Edit. Universităţii de Nord; Edit. Ethnologica, Baia Mare 
2008, pp. 365-372. 


- Romanian-American Writers — a Bridge between two Worlds, în Conference on British 
and American Studies, Transilvania University of Braşov, Braşov, March 2007, pp. 21-30. 


- Exilul românesc şi presa anticomunistă: ziarul Lumea liberă din New York, în Studiile 
româneşti în lume în 2007. Romanian Studies around the World in 2007, Editura Cartea 
universitară, Bucureşti, 2007 (vol. publicat în cadrul unui grant CNCSIS), p. 260-271, ISBN: 
978-973-731-586-1. 

- Scriitori români din diaspora şi literatura română, în vol. Identitatea culturală 
românească în contextul integrării europene, Edit. Alfa, laşi, 2006, pp. 395-403 - ISBN: (10) 
973-8953-21-9; ISBN (13) 978- 973-8953-21-5. 


- Presa româno-americană: un Studiu de caz: Ziarul „Lumea liberă” din New York, laşi, 
vol. Români majoritari, români minoritari. Interferenţe şi coabitări lingvistice”, Academia 
Română, Institutul de Filologie Română „Al. Philippide”, Editura Alfa, Iaşi, 2007, pp. 469- 
480, ISBN: (10) 973-8953-49-9 şi (13) 978-973-8953-49-9. 

- Adrian Marino - modelul cărturarului român (projeuropean, în vol. La un pas de 
integrare : oportunităţi şi ameninţări, Lucrările conferinţei internaţionale din 2-3 iunie 
2006, Universitatea din Craiova, Centrul Universitar Drobeta Turnu-Severin, pp. 222-225. 

- Un topos literar — înstrăinarea (A Literary Topos — the Alienation), "Actele 
Simpozionului International VI", Bucureşti, 1984, pp. 11-20. 


Comunicări la manifestări ştiinţifice naţionale publicate în volume cu ISBN 
(la edituri recunoscute de CNCSIS) 


- Diapora şi cartea românească, în vol. Lumina slovei scrise, vol. IV, Editura Alma Mater, 
Sibiu, 2006, pp. 143-150, ISBN: 978-973-632-374-4. 

- Incursiune în tipologia personajului în romanul românesc contemporan, “Buletinul 
Ştiinţific” al Institutului de Învăţământ Superior din Suceava, 1985, pp. 33-46. 


Director de grant internaţional / contract de cercetare obţinut prin competiţie 


- Revistele literare din SUA, (beneficiar: H& H Promotion Publishing House, New York), 
nr. 37/ 5.06. 2007 — director. 


Membru în grant internaţional / contract de cercetare obţinut prin competiţie 


- Identity and Alterity in French Criticism, (beneficiar Denbridge Press New York, TLS/ 
Advanced Studies), nr. 158/ 15 iulie 2006 — membru 


Membru în grant naţional / contract de cercetare obţinut prin competiţie 


- Dialogul ştiinţă — religie în literatura şi arta românească, (beneficiar Asociaţia pentru 
dialog ştiinţă şi teologie, Bucureşti) — membru. 


- Postmodernismul poetic românesc. 1980-2010. O perspectivă semio-pragmatică şi 
cognitivă (grant CNCSIS), 2008-2010- membru 

Director de grant naţional / contract de cercetare obţinut prin competiţie 

- Memoria exilului românesc: ziarul Lumea liberă din New York (studiu monografic), 
(beneficiar Institutul Naţional pentru Memoria Exilului Românesc, Bucureşti) - director. 
Membru în colectivele de redacţie/comitetele ştiinţifice ale unor reviste internaţionale BDI 


Lumina lina. Gracious Light, New York 

Membru în comitetele de organizare ale unor manifestări ştiinţifice internaţionale 
(congrese, conferinţe, colocvii, simpozioane) 


The 12th International Conference of ISSEI, University of Ankara, 2-6 August 2010 (workshop 
chair: Thought in Science and Fiction 


The 11th International Conference of ISSEI (International Society for the Study of European Ideas) 
„Language and the Scientific Imagination, the 11th ISSEI Conference, University of Helsinki, 
Finlanda (workshop chair: The Dialogue of the Extremes: Poetry and the Sciences), 31 iulie-2 
aug. 


The 10th International Conference of ISSEI (International Society for the Study of European Ideas), 
Malta, iulie, 2006 (Workshop Chair: National Identity and Geographic Diversity in the East- 
European Literature) 


Membru în asociaţii profesionale / ştiinţifice (inter)naţionale relevante 


Uniunea Scriitorilor din România 


Academia Româno-Americană de Arte şi Ştiinţe din Statele Unite şi Canada - ARA (membru 
corespondent) 


Societatea de Stiinţe Filologice 

Society for Romanian Studies, USA 

Romanian Studies Association of America (RSAA), USA 
Asociaţia Generală de Literatură Română şi Comparată (AGLRC) 


Uniunea Ziariştilor Profesionişti din România (UZP) 


Premii şi distincţii obţinute 


Premiul „Ethos românesc” pentru „promovarea culturii române” la Salonul Internaţional de 
carte, laşi, octombrie 2007. 


Diploma de excelență pentru promovarea literaturii din diaspora, Festivalul „Duiliu 
Zamfirescu”, Focşani, iunie 2007. 


Premiul de critică literară pentru Jon Biberi — suferinţă şi cunoaştere, Societatea LiterArt 
XXI, SUA, 2006. 


Editor's Choice Award for outstanding achievement in poetry (International Library of 
Poetry), SUA, November 2003 şi January 2005. 

Diploma de excelenţă pentru întărirea coeziunii spirituale româno-americane, Societatea 
literară „Mihai Eminescu” (New York) şi Universitatea „Spiru Haret” (Braşov), 2005. 
Premiul de critică literară pentru “Citind la NY scriitori români”, Societatea LiterArt XXI, 
SUA, 2002-2003. 


Premiul special de “Argheziologie”, Festivalul “Tudor Arghezi”, 1999. 


23 


Citări în lucrări academice străine / româneşti 
Articole 


-Camelia Zăbavă, Presa exilului românesc. Conotaţia numelor de ziare şi reviste, în vol. Întoarcerea 
în Ithaca, Cultura română din exil şi din afara graniţelor, Edit. Universitaria, 2010 
- Dan Anghelescu, Presa literară a exilului românesc — Lupta cu utopia, în vol. Întoarcerea în 
Ithaca, Cultura română din exil şi din afara graniţelor, Edit. Universitaria, 2010 
-Magdalena Filary, Vintilă Horia şi „Timpul aşteptării lui Dumnezeu”, în vol. Întoarcerea în 
Ithaca, Cultura română din exil şi din afara graniţelor, Edit. Universitaria, 201 
- Gh. Grigurcu, Luceafărul diasporei, România literară, nr. 6/26 feb. 2010, p. 16. 
- Zenovie Cârlugea, Mihaela Albu-Memoria exilului românesc-Noi contribuţii, Gorjeanul, 17 
feb. 2010 şi 18 feb. 2010 
-Anca-Maria Pegulescu — Revistele literare ale exilului românesc: Luceafărul în 
Contemporanul an.XXI, nr. 2, (695), februarie 2010, p. 12-13. 
-Oana-Elena Strugaru — Recuperari din presa exilului în Contemporanul an.XXI, nr. 2, 
(695), februarie 2010 p. 12-13. 
- Gheorghe Florescu, Săgeata exilului şi inima culturii, în Lumină lină, nr. 1/ 2010, pp. 95-97. 
- Dan Mănucă, Tenacitatea esesului, în „Convorbiri literare”, nr. 10 (oct., 2007), p.63. 
- A.G. Secară, Raport asupra unei “luări în posesie de sine”: Ion Biberi, în „Porto Franco”, 
1-2-3 (131) / 2007, pp. 23-26. 
- Adrian Michiduţă/ Ion Biberi, Suferinţă şi cunoaştere, în „Mozaicul”, nr. 9-10/2006, p. 16. 
- Marius Chelaru — /scusita zăbavă, Ca o dragoste târzie .., O carte despre lon Biberi, în 
“Poezia”, 1/ 2006, pp. 232-235. 
- Dumitru Matală, Polemica printre rânduri, în „Luceafărul”, nr. 21/ 17 ian. 2006, p. 14. 
- Lucian Alecsa, Citind la New York scriitori români, „Hyperion”, 4/ 2002, pp. 40 -41 
- Marian Barbu, La New York scriitori români, “Lamura”, 11-12-13/ 2002, p. 27. 
- George Alexe, Diorame teologice şi literare, “Contemporanul. Ideea europeana”, Bucureşti, 
41/oct. 2002, p. 14. 


Prefeţe / Postfeţe 


- Suznne Cataldi, (Southern Illinois University, Departament of Philosophical Studies), 
URAM Journal, vol. 20, nr. 1/ 1997 

